

## PLANINSKO DRUŠTVO BREŽICE

# vas vabi na izlet na

#### Janče (792 m)

**Zbor bo v soboto, 7. 10. 2023, ob 7.10 uri na železniški postaji Brežice.**

Turo bosta vodili Mojca Šterk in Nuša Rožman, vodnici PZS.

**Težavnost:** lahka označena pot

**Višinska razlika:** 554 m

**Čas hoje:** do 4 ure

**Potrebna oprema:** planinska oblačila in obutev, rezervno perilo, vetrovka, kapa, (pohodne palice)

**Prehrana in pijača:** iz nahrbtnika in v planinskem domu na Jančah

**Prevoz:** z vlakom (cena vozovnice po ceniku SŽ). Predviden prihod v Brežice ob 17:42 uri (odhod iz Jevnice ob 16:09 uri).

**Prijave:** **do petka, 6. oktobra** pri **Mojci z SMS na 031/594-315 ali mojca.sterk1@gmail.com**

**Opis poti:** Z vlakom se bomo zapeljali do Jevnice, našega izhodišča. Podali se bomo na pot po gozdi idili, katera nas bo spremljala večji del poti. Po 2 urah hoje bomo osvojili Janče (792 m). Na vrhu se bomo okrepčali v planinskem domu na Jančah ter nato sestopili nazaj do Jevnice.

Janče so tudi del Zasavske planinske pot (ZPP), lahko dobite žig.

V primeru slabe vremenske napovedi ali katere druge nepredvidljive situacije bo tura 24 ur pred odhodom odpovedana.

Če se izleta ne boste mogli udeležiti, vas prosimo, da se pravočasno odjavite, saj se s tem izognemo nevšečnostim ob samem odhodu. Hvala!

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

Želimo vam varno in srečno hojo, ter lep planinski dan!